A 2013–14-es szezonban a felnőtt keret tagja lett véglegesen. Az idénynyitó Szuperkupa-mérkőzésen gólt szerzett a DVSC ellen a Puskás Ferenc Stadionban 3-0-ra megnyert mérkőzésen. 2013 decemberében a holland élvonalban szereplő Heerenveen szerette volna leigazolni Kalmárt, de a klubja ezt visszautasította. 2014. március 8-án a Pécsi Mecsek ellen 5-2-re elvesztett bajnoki mérkőzésen a 22. percben Varga Roland passzából megszerezte csapata második gólját. Május 3-án a Puskás Akadémia ellen 1-0-ra megnyert mérkőzésen a kapuba tekerte a labdát a mérkőzés 59. percében.